b"\n_START_ARTICLE_\nCaroline Bonaparte\n_START_PARAGRAPH_\nMaria Nunziata Carolina Buonaparte, Napolin kuningatar, Bergin ja Kleven ruhtinatar (25. maaliskuuta 1782, Ajaccio \xe2\x80\x93 18. toukokuuta 1839, Firenze) tunnetaan paremmin nimell\xc3\xa4 Caroline Bonaparte oli Carlo Buonaparten ja Letizia Ramolinon seitsem\xc3\xa4s lapsi ja kolmas tyt\xc3\xa4r._NEWLINE_Vuonna 1793 Caroline muutti perheen mukana Ranskaan vallankumouksen aikaan. H\xc3\xa4n rakastui er\xc3\xa4\xc3\xa4seen veljens\xc3\xa4 kenraaleista, Joachim Muratiin, jonka kanssa meni naimisiin 20. tammikuuta 1800. Kunnian- ja vallanhimoisesta Carolinesta tuli Bergin ja Kleven ruhtinatar 15. maaliskuuta 1806 ja miehens\xc3\xa4 mukana Napolin kuninkaan puoliso 1. elokuuta 1808._NEWLINE_Napoleon II:n syntym\xc3\xa4 veljelleen ja h\xc3\xa4nen puolisolleen Marie-Louise d'Autrichelle vei kaiken toivon, ett\xc3\xa4 h\xc3\xa4nen poikansa Napol\xc3\xa9on Achille Murat p\xc3\xa4\xc3\xa4sisi Napoleonin seuraajaksi. Siten Caroline liittoutui It\xc3\xa4vallan Klemens von Metternichin kanssa. Muratin teloittivat 1815 h\xc3\xa4nen kilpailijansa Ferdinand IV:n joukot, jolloin Caroline pakeni It\xc3\xa4valtaan. H\xc3\xa4n kuoli Firenzess\xc3\xa4."